CELEX: 32009R0138
Language: et
Date: 2009-02-18 00:00:00
Title: Komisjoni määrus (EÜ) nr 138/2009, 18. veebruar 2009 , millega muudetakse määrust (EÜ) nr 826/2008, millega kehtestatakse ühiseeskirjad teatavatele põllumajandustoodetele eraladustusabi andmiseks

19.2.2009   
            
            
               ET
            
            
               Euroopa Liidu Teataja
            
            
               L 48/3
            
         
      KOMISJONI MÄÄRUS (EÜ) nr 138/2009,
   18. veebruar 2009,
   millega muudetakse määrust (EÜ) nr 826/2008, millega kehtestatakse ühiseeskirjad teatavatele põllumajandustoodetele eraladustusabi andmiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti d koostoimes artikliga 4,
   ning arvestades järgmist:
   
               (1)
            
            
               Määruse (EÜ) nr 1234/2007 artikli 28 punktiga b koostoimes artikliga 30 on ette nähtud kohustuslik eraladustusabi teatavatele Itaalia juustudele.
            
         
               (2)
            
            
               Komisjoni määruses (EÜ) nr 2659/94 (2) on kehtestatud teatavatele Itaalia juustudele eraladustusabi andmise üksikasjalikud eeskirjad.
            
         
               (3)
            
            
               Komisjoni määruse (EÜ) nr 826/2008 (3) artikliga 42 tunnistatakse kehtetuks määrus (EÜ) nr 2659/94, mida kohaldatakse siiski edasi lepingute suhtes, mis sõlmiti kehtetuks tunnistatud määruse alusel enne 1. märtsi 2009.
            
         
               (4)
            
            
               Nõukogu määruse (EÜ) nr 72/2009 (milles käsitletakse ühise põllumajanduspoliitika muudatusi, muutes määrusi (EÜ) nr 247/2006, (EÜ) nr 320/2006, (EÜ) nr 1405/2006, (EÜ) nr 1234/2007, (EÜ) nr 3/2008 ja (EÜ) nr 479/2008 ning tunnistatakse kehtetuks määrused (EMÜ) nr 1883/78, (EMÜ) nr 1254/89, (EMÜ) nr 2247/89, (EMÜ) nr 2055/93, (EÜ) nr 1868/94, (EÜ) nr 2596/97, (EÜ) nr 1182/2005 ja (EÜ) nr 315/2007) (4) („praeguse olukorra hindamine”) kohaselt kaotatakse määruse (EÜ) nr 1234/2007 artiklis 28 kehtestatud teatavate Itaalia juustude eraladustusabi. Kõnealune kaotamine jõustub alates 1. aprillist 2009.
            
         
               (5)
            
            
               Määrust (EÜ) nr 826/2008 kohaldataks ühe kuu jooksul (1. märtsist kuni 31. märtsini 2009) teatavatele Itaalia juustudele eraladustusabi andmise suhtes. Käesolev määrus ei sisalda kõiki sellega seotud vajalikke üksikasjalikke eeskirju. Seepärast oleks vaja vastavalt määruse (EÜ) nr 1234/2007 artiklile 28 vastu võtta uus määrus, milles käsitletakse Itaalia juustudele eraladustusabi andmist. Uut määrust kohaldataks ainult ühe kuu jooksul.
            
         
               (6)
            
            
               Kava tõhususe säilitamiseks ning ettevõtjate ja riiklike asutuste halduskoormuse vähendamiseks loetakse kohasemaks laiendada määruse (EÜ) nr 2659/94 kohaldamist selliste lepingute suhtes, mis on kõnealuse määruse kohaselt sõlmitud enne 1. aprilli 2009.
            
         
               (7)
            
            
               Määrust (EÜ) nr 826/2008 tuleks vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 826/2008 artikli 42 teise lõigu teine lause asendatakse järgmisega:
   „Kõnealust määrust kohaldatakse siiski edasi lepingute suhtes, mis sõlmiti kehtetuks tunnistatud määruse alusel enne 1. aprilli 2009.”
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. veebruar 2009
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 299, 16.11.2007, lk 1.
   
      (2)  EÜT L 284, 1.11.1994, lk 26.
   
      (3)  ELT L 223, 21.8.2008, lk 3.
   
      (4)  ELT L 30, 31.1.2009, lk 1.